شەفەق نیوز/ شمارەیگ لە ریخریایەیل ک گرنگی وەباوەتەیل مناڵ دەن، داوای خاسەوکردن کەرت خوەنەواری و تەندروسی کردن، وەشیوەیگ وەگەرد خوازین مناڵەیل بگونجیەێد، ئەوەیش لە رووژ جەهانییان.
مەریەم ئەمین نوینەر ریخریایەیل کۆمەڵگای شارستانی لە کۆنگرەیگ رووژنامەوانی لە نویسینگەی پەرلەمان کوردستان لە سلێمانی  و ئاژانس شەفەق نیوز ئامادەی بوی وت: مناڵ لە کوردستان زیان لە گرفتەیل فرەیگ وەخوەی دوینێد، ک لە ئەنجام قەیران ئابووری و سیاسی هاتە بانی، و یەیش لە لایەنەیل پەیوەندیدار خوازێد چارەیل زوییگ پەیا بکەن تا ئەو زەرەدەیلە کەمەو بکەن ک مناڵی وەخوەی دۊنێد.
وتیش: بایەتە گرنگییگ گەورەتر بیریەێدە کەرت پەروەردە و فێرکردن و تەندروسیی وەوشیوەگ وەگەرد خوازین مناڵەیل بگونجیەێد، هەمیش دووپات کرد ک وەدویاچگن رەوش ئابووری هیشت مناڵەیل فرەیگ واز لە مەکتەو بارن، ویەیشە داوا لە حکومەت کەێد شیوەیل ژیان سەربەرزی ئەرا خیزانەیل پەیا بکەێد.
ریخریایەیل مەدەنی دوا لە پەرلەمان کوردستان کردن لەبان ئەو دەسدرۊژیە ک مناڵەیل کەفنە وەری بیدەنگ نەوون، وتەقەلای گورجکردن دەور چەودیری وپەیاکردن چارەسەری ئەرا ئەو زیانە بیەن، وەمەرجیگ چارەیلە نەوونە تەنیا دروشم وپڕۆژەی بان کاغەز، وکار لەبان گلەوداین ژینگەی سروشتی وخاخیگ بکەن ک مناڵ لەناوی گوزەران بکەێد.
